Johann Friedrich Eschscholtz

Johann Friedrich Eschscholtz (õieti Johann Friedrich Gustav von Eschscholtz; 1.  november 1793 Tartu – 19. mai 1831 Tartu) oli baltisaksa füüsik, botaanik, zooloog ja entomoloog.

Tema vanemad olid Johann Gottfried ja Katherine Hedwig Ziegler Eschscholz. Johann Friedrich Eschscholtz õppis Tartu Kubermangugümnaasiumis ja seejärel Tartu Ülikooli arstiteaduskonnas. Ta töötas botaanikaprofessori Carl Friedrich von Ledebouri assistendina ja lõpetas ülikooli 1815.

Ledebouri soovitusel tegi ta laevaarstina kaasa 1815–1818 Otto von Kotzebue juhitud ümbermaailmareisi prikil RjurikTiiu Speek "Botaanikud Chamisso ja Eschscholtz Californias" Akadeemia 5/2012, lk 835–879. Teadlastest osalesid sellel reisil veel botaanik Adelbert von Chamisso ja kunstnik Louis Choris. Oma reisimärkmed pani ta kirja monograafias "Karikloomade süsteem" (1829), hiljem avaldas ka "Zooloogia atlase".

Pärast esimest ümbermaailmareisi abiellus ta Christine Frederike Ledebouriga. Aastast 1819 oli ta Tartu Ülikooli erakorraline meditsiiniprofessor ja prorektorRecke, Johann Friedrich v.; Napiersky, Karl Eduard: Allgemeines Schriftsteller- und Gelehrten-Lexicon der Provinzen Livland, Esthland und Kurland. 1 köide A-F, Mitau 1827, lk. 523-525. 1822 määrati ta ülikooli zooloogiamuuseumi juhiks.

Chamisso nimetas tema auks taimeperekonna Eschscholzia (läänemagun).

Otto von Kotzebue määrati teisele ümbermaailmareisile ja Eschscholzki nõustus selles osalema. Reis väljus Kroonlinnast 28. juulil 1823 ja saabus koju 1826. aasta juulis. Reisi käigus kogus Eschscolz Alaska, California ja Havai putukaid ning sadakond neist osutusid senitundmatut liiki olevateks.

Tema kirjeldatud on naksurlaste perekond Semiotus.Töös 
Eschscholtz, F. 1829. Elaterites Eintheilung derselben in Gattungen. Entomologisches Archiv 2: 31–35. 

Ta on maetud Tartusse Raadi kalmistule.Eschscholtzi haud.

Viited

Kirjandus
 Tiiu Speek "Botaanikud Chamisso ja Eschscholtz Californias" Akadeemia 5/2012, lk 835–879

Kategooria:Baltisaksa teadlased
Kategooria:Eesti füüsikud
Kategooria:Eesti bioloogid
Kategooria:Eesti entomoloogid
Kategooria:Tartu Ülikooli filosoofiateaduskonna professorid
Kategooria:Tartu Ülikooli arstiteaduskonna vilistlased
Kategooria:Sündinud 1793
Kategooria:Surnud 1831